Na temelju članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“ broj 29/19. i 98/19) i članka 30. Statuta Općine Sveti Ivan Žabno („Službeni glasnik Koprivničko-križevačke županije“ broj 10/13. i 2/18), Općinsko vijeće Općine Sveti Ivan Žabno na 18. ­­­­­sjednici održanoj 28. studenoga 2019. donijelo je

**ODLUKU**

**o raspoređivanju redovitih godišnjih sredstava za rad političkih stranaka i članova Općinskog vijeća izabranih s Liste grupe birača**

**zastupljenih u Općinskom vijeću Općine Sveti Ivan Žabno za 2019. godinu**

Članak 1.

Odlukom o raspoređivanju redovitih godišnjih sredstava za rad političkih stranaka i članova Općinskog vijeća izabranih s Liste grupe birača zastupljenih u Općinskom vijeću Općine Sveti Ivan Žabno za 2019. godinu (u daljnjem tekstu: Odluka) određuje se način raspoređivanja sredstava iz Proračuna Općine Sveti Ivan Žabno za 2019. godinu (u daljnjem tekstu: Proračun), za financiranje rada političkih stranaka i članova Općinskog vijeća izabranih s Liste grupe birača zastupljenih u Općinskom vijeću Općine Sveti Ivan Žabno (u daljnjem tekstu: Općinsko vijeće).

U Proračunu osigurana su sredstva za redovito godišnje financiranje političkih stranaka i članova zastupljenih u Općinskom vijeću izabranih s Liste grupe birača u iznosu 31.008,00 kuna za razdoblje iz stavka 1. ovoga članka.

Članak 2.

 Iznos sredstava za svakog člana Općinskog vijeća utvrđuju se u mjesečnoj svoti od 170,00 kuna, tako da se pojedinoj političkoj stranci razmjerno broju njenih članova u trenutku konstituiranja Općinskog vijeća kao i članovima Općinskog vijeća izabranih s Liste grupe birača mjesečno raspoređuju sredstva, kako slijedi:

- HRVATSKA DEMOKRATSKA ZAJEDNICA - HDZ 3 člana 510,00 kuna,

- HRVATSKA NARODNA STRANKA - LIBERALNI DEMOKRATI-HNS 1 član 170,00 kuna,

- HRVATSKA SELJAČKA STRANKA - HSS 4 člana 680,00 kuna,

- SOCIJALDEMOKRATSKA PARTIJA HRVATSKE – SDP 2 člana 340,00 kuna,

- ANDRIJANA HARTMAN- LISTA GRUPE BIRAČA 1 član 170,00 kuna,

- KRUNOSLAV MEDAČ- LISTA GRUPE BIRAČA 1 član 170,00 kuna,

- DEJAN PIŠKORIĆ- LISTA GRUPE BIRAČA 1 član 170,00 kuna,

- LIDIJA ŠKODA- LISTA GRUPE BIRAČA 1 član 170,00 kuna,

- ZORAN VRHOVSKI- LISTA GRUPE BIRAČA 1 član 170,00 kuna.

Članak 3.

Za svakog člana Općinskog vijeća podzastupljenog spola političkim strankama također pripada i pravo na naknadu u visini od 10% iznosa predviđenog po svakom članu Općinskog vijeća, što predstavlja svotu od 17,00 kuna mjesečno, tako da političkoj stranci kao i članovima Općinskog vijeća izabranim s Liste grupa birača mjesečno pripada pravo na naknadu i to:

- ANDRIJANA HARTMAN- LISTA GRUPE BIRAČA 1 članica 17,00 kuna,

- LIDIJA ŠKODA- LISTA GRUPE BIRAČA 1 članica 17,00 kuna,

Članak 4.

 Sredstva utvrđena u članku 2. i 3. ove Odluke, doznačuju se na žiro-račun političke stranke, odnosno na poseban račun člana Općinskog vijeća izabranog s Liste grupe birača tromjesečno u jednakim iznosima.

Članak 5.

 Stupanja na snagu ove Odluke prestaje važiti Odluka o raspoređivanju redovitih godišnjih sredstava za rad političkih stranaka i članova Općinskog vijeća izabranih s Liste grupe birača zastupljenih u Općinskom vijeću Općine Sveti Ivan Žabno iz Proračuna Općine Sveti Ivan Žabno za 2019. godinu („Službeni glasnik Koprivničko-križevačke županije“ broj 23/18) i Odluka o financiranju političkih stranaka i članova Općinskog vijeća izabranih s liste grupe birača zastupljenih u Općinskom vijeću Općine Sveti Ivan Žabno za 2019. godinu („Službeni glasnik Koprivničko-križevačke županije“ broj 23/18).

Članak 6.

 Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

OPĆINSKO VIJEĆE OPĆINE SVETI IVAN ŽABNO

KLASA: 402-01/19-02/02

URBROJ: 2137/19-02/1-19-1

Sveti Ivan Žabno, 28. studenoga 2019.

 PREDSJEDNIK:

 Krešimir Habijanec